Tänuväärsel kombel on Hansen artiklis ära toonud ka oma heitemasina joonise. Sealt mõõdame heitekangi pikema õla pikkuseks 5.85 m ja lühema õla pikkuseks 1.2 m. See  tähendab õlgade suhet 1:4.875, mis mahub kenasti üldlevinud 1:4 ja 1:5 vahemikku. Vastukaalu riputusosa pikkus on 1.35 meetrit, mis peaks olema piisav. Telje kõrgus maast on aga ainult 3.15 meetrit, mis annab heitekangi algnurgaks horisondi suhtes vaid umbes 32° soovitatava 45° asemel. Selle tõttu on vastukaalu langemisteekond ainult 1.84 meetrit 2 meetri asemel.